చింతూరు
చింతూరు ఆంధ్ర ప్రదేశ్ రాష్ట్రం, తూర్పు గోదావరి జిల్లాలో ఇదే పేరుతో ఉన్న మండలం యొక్క కేంద్రము. 
ఇదిసమీప పట్టణమైన పాల్వంచ నుండి 95 కి. మీ. దూరంలో ఉంది.
2011 భారత జనగణన గణాంకాల ప్రకారం ఈ గ్రామం 1150 ఇళ్లతో, 3818 జనాభాతో 246 హెక్టార్లలో విస్తరించి ఉంది. గ్రామంలో మగవారి సంఖ్య 1876, ఆడవారి సంఖ్య 1942. షెడ్యూల్డ్ కులాల సంఖ్య 302 కాగా షెడ్యూల్డ్ తెగల సంఖ్య 1155. గ్రామం యొక్క జనగణన లొకేషన్ కోడ్ 579197.పిన్ కోడ్: 507126.
మెత్తం 42,025 సంఖ్య కాగా అందు 20,667 మంది పురుషులు, 21,359 మంది స్త్రీలు. 9,979 గృహాలు
ఇది పూర్వము ఆంధ్ర ప్రదేశ్ రాష్ట్రములోని తూర్పు గోదావరి జిల్లాకు చెందిన ఒక మండలము, కాగా ఆంధ్ర ప్రదేశ్ ప్రత్యేక రాష్ట్రంగా ఏర్పడిన తర్వాత పోలవరం ప్రాజెక్టు నిర్మాణంలో భాగంగా ముంపునకు గురికాబోయే ఈ మండలం జూన్ 2014 న ఆంధ్ర ప్రదేశ్ లోని తూర్పు గోదావరి జిల్లాలో కలిసినది. చింతూరు మండల కేంద్రము కాగా జిల్లా కేంద్రము కాకినాడ, మరియు డివిజను కేంద్రము రంపచోడవరం.
చింతూరు మండలమునకు తూర్పున మారేడుమిల్లి మండలము, పడమర నెల్లిపాక మండలము, ఉత్తరమున కొంట (చత్తీస్ ఘడ్ రాష్ట్రం), మల్కనగిరి (ఒరిస్సా రాష్ట్రము), దక్షిణమున వరరామచంద్రపురం, మరియు కూనవరం మండలములు సరిహద్దులుగా ఉన్నాయి.
చింతూరు శబరి నదీతీరమున గలదు. చింతూరు మండలము శబరి నదికి ఇరువైపులా ఆవరించి యున్నది. చత్తీస్ ఘడ్, ఒరిస్సా రాష్ట్రముల సరిహద్దుల నుండి ప్రవహించుచున్నశబరి నది ఈ మండల సరిహద్దున ఆంధ్ర ప్రదేశ్ లో ప్రవేశించు తున్నది. శబరి నదికి సీలేరు ఉపనది. సీలేరు నది మన రాష్ట్రమునకు అత్యధిక విద్యుత్తును అందించే జలవిద్యుత్ కేంద్రములయిన మోతుగూడెం, సీలేరు, డొంకరాయి లను కలిగియుండి ఆంధ్ర, ఒరిస్సా రాష్ట్రము లను వేరుచేయుచూ శబరితో కలసి కూనవరం వద్ద భారతదేశంలో రెండవ అతిపెద్ద నది, దక్షిణ గంగగా పిలువబడే గోదావరి నదిలో కలుస్తుంది.
=సామాజిక భౌగోళిక స్థితిగతులు=
ఈ మండలములో అత్యధికులు ఆదివాసీ గిరిజన తెగలు కాగా కొద్ది మంది ఇతర ప్రాంతముల నుండి వచ్చి స్థిరపడిన వారు కూడా నివాసముంటున్నారు. ఈ మండలములో కోయదొర, కొండ దొర, కొండ రెడ్లు, కొండ కాపు, వాల్మీకి మొదలగు షెడ్యుల్డ్ జాతుల వారు మరియు ఆంధ్ర ప్రదేశ్ ఒరిస్సాల నుండి వచ్చి స్థిరపడిన లంబాడా తదితరులు కలరు. ఇక్కడ ప్రజలు మాట్లాడు భాషలు తెలుగు, కోయ మరియు ఉర్దూ.
చింతూరు మండలములో 15 ప్రకటిత గ్రామ పంచాయితీలు, 89 గ్రామాలు (ఆవాసములు) ఉన్నాయి. ఈ మండలము ఏజెన్సీగా పిలువబడు అటవీ ప్రాంతపు ఆదివాసీ గిరిజన ప్రదేశము. ఈ మండలములో బలిమెల అతి చిన్న గ్రామము కాగా చింతూరు అత్యధిక జనాభా గల గ్రామము. ఈ ప్రదేశము భౌగోళికముగా 17°44’N మరియు 81°23’E అక్షాంశ రేఖాంశములపై ఉంది. ఇది సముద్ర మట్టమునకు 35 మీటర్లు (118 అడుగులు) ఎత్తున ఉంది.
=సరిహద్దులు=
చింతూరు ఆంధ్ర, ఆంధ్ర ప్రదేశ్, ఛత్తీస్ ఘడ్, ఒడిస్సా రాష్ట్రములను కలుపు జాతీయ రహదారులు ఎన్‌హెచ్ 221, ఎన్‌హెచ్ 41 లకు జంక్షన్ గా ఉంది. విశాఖపట్నం, రాజమండ్రి, కాకినాడ, భద్రాచలం, విజయవాడ, హైదరాబాద్ లే కాక ఛత్తీస్ ఘడ్, ఒరిస్సా లలోని జగదల్ పూర్, జైపూర్ లకు పోవు రహదారులు కలిగియుండి ఆయా ప్రదేశములకు డైరెక్ట్ బస్సు సౌకర్యములు కలిగియున్నది. చింతూరు మండలము ఆంధ్ర ప్రదేశ్ రాష్ట్రములో వుండి ఆంధ్ర ప్రదేశ్, ఛత్తీస్ ఘడ్, ఒరిస్సా రాష్ట్రములను సరిహద్దులనుగా కలిగియుంది. చింతూరుకు 7 కిలోమీటర్ల దూరములో గల “కుంట” గ్రామము ఆంధ్ర, ఛత్తీస్ ఘడ్, ఒరిస్సా రాష్ట్రములకు కూడలి (Tri State Junction). ఇచట శబరి, సీలేరు నదులు కలుస్తూ ఈ మూడు రాష్ట్రము లను వేరుచేయు తున్నాయి. కుంట గ్రామము ఛత్తీస్ ఘడ్ రాష్ట్ర సరిహద్దులో, మోటు గ్రామము ఒరిస్సా రాష్ట్ర సరిహద్దులో, కల్లేరు గ్రామము ఆంధ్ర రాష్ట్ర సరిహద్దులో ఉన్నాయి.
=పర్యాటక కేంద్రములు=
ప్రముఖ ఆధ్యాత్మిక కేంద్రములైన భద్రాచలం, రాజమండ్రి, ప్రముఖ విహార, పర్యటక కేంద్రములైన పాపికొండలు, కోనసీమ, విశాఖపట్నం, కాకినాడ, విజయవాడ, హైదరాబాద్, మణుగూరు, కొత్తగూడెం, మల్కనగిరిలు చింతూరుకు అందుబాటులో ఉన్నాయి. అంతేగాక మండలమునకు అతి సమీపములో అందమైన చింతూరు - మారేడుమిల్లి ఘాట్ రోడ్డు, టైగర్ క్యాంపు, పాములేరు, పాలధార, జలతరంగిణి, పాపి కొండలు జాతీయ అభయారణ్యము, అల్లూరి సీతారామరాజు రక్షిత అటవీ ప్రాంతము, పొల్లూరు, కల్లేరు మరియు సుకుమామిడి జలపాతములు, మోతుగూడెం, ఎగువ సీలేరు, దిగువ సీలేరు, డొంకరాయి, కొంట, మూడు రాష్ట్రముల కూడలి (Tri State Junction) ప్రాంతములు పర్యాటక కేంద్రములుగా భాసిల్లుతున్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఐదు, ప్రభుత్వ ప్రాథమికోన్నత పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి. 2 ప్రభుత్వ జూనియర్ కళాశాలలు, ఒక ప్రైవేటు జూనియర్ కళాశాల ఉన్నాయి. ఒక ప్రైవేటు వృత్తి విద్యా శిక్షణ పాఠశాల ఉంది. సమీప ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల భద్రాచలంలో ఉన్నాయి. సమీప వైద్య కళాశాల ఖమ్మంలోను, పాలీటెక్నిక్‌ ఎటపాక లోను, మేనేజిమెంటు కళాశాల పాల్వంచలోనూ ఉన్నాయి. సమీప అనియత విద్యా కేంద్రం పాల్వంచలోను, దివ్యాంగుల ప్రత్యేక పాఠశాల ఖమ్మంలోనూ ఉన్నాయి.
చింతూరులో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, ఇద్దరు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఇద్దరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు, డిగ్రీ లేని డాక్టరు ఒకరు ఉన్నారు. ఒక మందుల దుకాణం ఉంది.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
మురుగునీరు బహిరంగ కాలువల ద్వారా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
చింతూరులో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి.
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో ఆటల మైదానం, సినిమా హాలు, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి విద్యుత్ సరఫరా చేస్తున్నారు.
చింతూరులో భూ వినియోగం కింది విధంగా ఉంది:
చింతూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
చింతూరులో ఈ కింది వస్తువులు ఉత్పత్తి అవుతున్నాయి.
వరి, ప్రత్తి, పొగాకు